Na temelju članka 104. stavka 1. Zakona o komunalnom gospodarstvu (“Narodne novine”, br. 68/18., 110/18. i 32/20.) i članka 39. Statuta Grada Dubrovnika (“Službeni glasnik Grada Dubrovnika”, broj 2/21.), Gradsko vijeće Grada Dubrovnik na \_\_\_\_\_\_\_\_\_\_\_\_ sjednici održanoj\_\_\_\_\_\_\_\_\_\_\_\_\_ 2023. donijelo je

O D L U K U

o izmjenama i dopunama Odluke o komunalnom redu

Članak 1.

U Odluci o komunalnom redu (“Službeni glasnik Grada Dubrovnika”, br. 12/20., 16/20., 1/21., 5/21., 16/21. i 10/22.) u članku 38. dodaje se stavak 2. koji glasi:

“Turističku signalizaciju zabranjeno je prljati, oštećivati ili uništavati.”

Članak 2.

Iza članka 44. dodaje se novi članak 44.a koji glasi:

“Članak 44.a

U okviru projekta Respect The City/ Poštujmo Grad, turistički vodiči koji u Povijesnoj jezgri Grada obavljaju stručno vođenje turističke grupe više od 20 osoba obvezni su koristiti audio-uređaje.”

Članak3.

U članku 154. stavku 1. riječi: “i cijene parkirališnih karata” brišu se.

Članak4.

U članku 159. stavak 1. mijenja se i glasi:

“Sanitat Dubrovnik d.o.o. dužan je voditi brigu o urednosti pretovarne zone.”

Članak 5.

U članku 163. stavku 1. dodaju se novi podstavci 16., 17. i 18. koji glase:

“- preseljenja za osobe koje stalno borave u Povijesnoj jezgri Grada,

- Zavoda za javno zdravstvo,

- ustanove Državni arhiv.”

Članak 6.

U članku 164. stavku 1. podstavku 1. iza riječi: “samostana” dodaju se riječi: “ljekarni, upravnih tijela”.

U podstavku 2. iza riječi: “plina” stavlja se zarez i dodaju riječi: “loživog ulja”.

U podstavku 4. ispred riječi: “prijevoza” dodaju se riječi: “sanacije i rekonstrukcije nekretnina,”.

Članak 7.

U članku 165. riječi: “po koncesionaru” brišu se u svim odredbama članka.

Članak 8.

U članku 169. stavku 1. iza riječi : “odjela” dodaje se riječ: “nadležnog”.

Članak 9.

U članku 222. stavku 1. točki 40. riječ: “članku” zamjenjuje se riječju: “člancima”, a iza brojke: “37”. dodaje se veznik: “i” i brojka: “38”.

Članak 10.

U članku 223. stavku 1. dodaje se nova točka 16.a koja glasi:

“prilikom stručnog vođenja turističke grupe više od 20 osoba ne koristi audio-uređaje (članak 44.a),”

Članak 11.

Ova Odluka stupa na snagu osmog dana od dana objave u “Službenom glasniku Grada Dubrovnika”, osim članka 9. ove Odluke koji stupa na snagu 1. listopada 2023.

Predsjednik Gradskog vijeća

mr.sc. Marko Potrebica

KLASA:

URBROJ:

Dubrovnik, \_\_\_\_\_\_\_\_\_\_\_\_\_\_\_.